**บันทึกรายงานประชุมสภาองค์การบริหารส่วนตำบลบางรูป**

**สมัยสามัญ สมัยที่ 2 (ครั้งที่ 1/๒๕๖4)**

**วันจันทร์ ที่ 28 มิถุนายน ๒๕๖4 (เวลา 09.0๐ น.)**

**ณ ห้องประชุมสภาองค์การบริหารส่วนตำบลบางรูป**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| ๑. | นายเชาวลิต บุญแนบ | ประธานสภาฯ | *เชาวลิต บุญแนบ* |
| ๒. | นายทรงศักดิ์ เจริญรูป | รองประธานสภาฯ | *ทรงศักดิ์ เจริญรูป* |
| ๓. | นายสุเมธ ยอดทอง | เลขานุการสภาฯ | *สุเมธ ยอดทอง* |
| 4. | นายสุคนธ์ แก้วเมฆา | ส.อบต.ม.๒ | *สุคนธ์ แก้วเมฆา* |
| 5. | นายสมโชค กามูณี | ส.อบต.ม.๓ | *สมโชค กามูณี* |
| 6. | นายสมบูรณ์ ทับทิมเมือง | ส.อบต.ม.๓ | *สมบูรณ์ ทับทิมเมือง* |
| 7. | นายวิชัยพร ชำนาญกิจ | ส.อบต.ม.๔ | *วิชัยพร ชำนาญกิจ* |
| 8. | นายสุเวียง เชื้อกูลชาติ | ส.อบต.ม.๕ | *สุเวียง เชื้อกูลชาติ* |
| 9. | นายวิสิทธิ์ บุญจันทร์ | ส.อบต.ม.๖ | *วิสิทธิ์ บุญจันทร์* |
| ๑0. | นายวีระวุฒิ บัวเผียน | ส.อบต.ม.๖ | *วีระวุฒิ บัวเผียน* |
| ๑1. | นายวิโรจน์ ศรีเทพ | ส.อบต.ม.๗ | *วิโรจน์ ศรีเทพ* |
| ๑2. | นายสุพรชัย ใจสว่าง | ส.อบต.ม.๘ | *สุพรชัย ใจสว่าง* |
| ๑3. | นายธีระชัย ศรีสุขใส | ส.อบต.ม.๘ | *ธีระชัย ศรีสุขใส* |
| ๑4. | นายนิตย์ เจริญรูป | ส.อบต.ม.๙ | *นิตย์ เจริญรูป* |
| ๑5. | นายสวิง พงค์สว่าง | ส.อบต.ม.๙ | *สวิง พงค์สว่าง* |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| ๑. | นายธินกร เชื้อกูลชาติ | นายก อบต. | *ธินกร เชื้อกูลชาติ* |
| ๒. | นายสุเทพ ใจสว่าง | รองนายก | *สุเทพ ใจสว่าง* |
| ๓. | นายธีระศักดิ์ เจริญรูป | รองนายก | *ธีระศักดิ์ เจริญรูป* |
| ๔. | นายสุวิทย์ เดชะ | เลขานุการนายก | *สุวิทย์ เดชะ* |
| 5. | นางสาวณัฐกฤตา เกตุแก้ว | นักวิเคราะห์นโยบายและแผน | *ณัฐกฤตา เกตุแก้ว* |
| 6. | นางสาวอัจฉริยา น้ำรอบ | นิติกร | *อัจฉริยา น้ำรอบ* |

**รายงานประชุมสภาองค์การบริหารส่วนตำบลบางรูป**

**สมัยสามัญ สมัยที่ 1 (ครั้งที่ 1/๒๕๖4)**

**วันจันทร์ ที่ 28 มิถุนายน ๒๕๖4 (เวลา 09.0๐ น.)**

**ณ ห้องประชุมสภาองค์การบริหารส่วนตำบลบางรูป**

............................................

**เริ่มประชุมเวลา 09.0๐ น.**

เมื่อถึงเวลาประชุมนายสุเมธ ยอดทอง เลขานุการสภาองค์การบริหารส่วนตำบลบางรูปนับจำนวนสมาชิก ปรากฏว่าสมาชิกครบองค์ประชุม จึงขอเชิญนายเชาวลิต บุญแนบ ประธานสภาองค์การบริหารส่วนตำบลบางรูปจุดเทียนบูชาพระรัตนตรัย แล้วกล่าวเปิดประชุมสมัยสามัญ สมัยที่สอง ประจำปี พ.ศ.2564 และดำเนินการประชุมตามระเบียบวาระ ดังนี้

**ระเบียบวาระที่ ๑**  **เรื่องที่ประธานแจ้งให้ที่ประชุมทราบ**

นายเชาวลิต บุญแนบ ในการประชุมครั้งนี้ มีเรื่องแจ้งให้ที่ประชุมทราบ ดังนี้

ประธานสภาฯ 1. ประชาสัมพันธ์เรื่องการจัดเก็บภาษี มีการแจ้งรายละเอียดโดยส่งหนังสือไปให้ประชาชนผู้เสียภาษีเรียบร้อยแล้ว

2. การสำรวจข้อมูลเด็กกำพร้าที่บิดาหรือมารดาเสียชีวิต หรือถูกทอดทิ้ง

3. ขอความร่วมมือ เข้าร่วมกิจกรรมโครงการเฉลิมพระเกียรติ รัชกาลที่ 10 สถานที่ดำเนินการ หมู่ที่ 3 ตำบลบางรูป ในวันที่ 28 กรกฎาคม 2564

**แจ้งเรื่องเพื่อพิจารณาให้ที่ประชุมทราบ**

1. ญัตติขออนุมัติเพิ่มเติมแผนพัฒนาท้องถิ่น (2561 – 2565) ครั้งที่ 1/2564

2. ญัตติขออนุมัติพิจารณาโครงการจ่ายขาดเงินสะสม ครั้งที่ 3 ประจำปีงบประมาณ พ.ศ.2564 (จำนวน 1โครงการ)

3. ญัตติขอพิจารณาร่างข้อบัญญัติองค์การบริหารส่วนตำบลบางรูป เรื่อง ตลาด พ.ศ.2564

**ที่ประชุม** - รับทราบ –

/ระเบียบวาระ...

-2-

**ระเบียบวาระที่ ๒** **เรื่อง รับรองรายงานประชุมสภาองค์การบริหารส่วนตำบลบางรูป**

**สมัยสามัญ สมัยที่สามัญ สมัยที่ 1 (ครั้งที่ 1/๒๕๖4)**

**มติที่ประชุม** - มีมติรับรองรายงานการประชุมครั้งที่ผ่านมาโดยไม่มีการแก้ไข –

**ระเบียบวาระที่ ๓ เรื่อง เสนอเพื่อพิจารณา**

**3.1 ญัตติขออนุมัติเพิ่มเติมแผนพัฒนาท้องถิ่น (2561 – 2565) ครั้งที่**

**1/2564**

นายเชาวลิต บุญแนบ ขอเชิญนายธินกร เชื้อกูลชาติ ตำแหน่ง นายกองค์การบริหาร

ประธานสภาฯ ส่วนตำบลบางรูป อธิบายรายละเอียดเพิ่มเติมแผนพัฒนาท้องถิ่น

(2561 – 2565) ครั้งที่ 1/2564 ขอเชิญครับ

นายธินกร เชื้อกูลชาติ เรียน ท่านประธานสภาฯ ที่เคารพ สมาชิกสภาผู้ทรงเกียรติ

นายก อบต.บางรูป กระผม นายธินกร เชื้อกูลชาติ ตำแหน่ง นายก อบต.บางรูป กระผมขอเสนอญัตติขอเพิ่มเติมแผนพัฒนาท้องถิ่น (2561 – 2565) ครั้งที่ 1/2564 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2558 และแก้ไขเพิ่มเติมถึง (ฉบับที่ 3) พ.ศ.2561 ข้อ 9 ให้ยกเลิกความในข้อ 22 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2558 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 และให้ใช้ความต่อไปนี้แทน “ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน

ขอให้สมาชิกสภา อบต. ทุกท่านพิจารณาตามรายละเอียด ผด.01 และ ผด.03 แต่ละโครงการ ดังนี้

**1. โครงการเกินศักยภาพของ อปท.**

- ก. ยุทธศาสตร์จังหวัดที่ 1 การบริหารจัดการเกษตรและอุตสาหกรรมสู่มาตรฐานครบวงจร เป็นมิตรสิ่งแวดล้อม

/ข.ยุทธศาสตร์...

-3-

ข.ยุทธศาสตร์การพัฒนาของ อปท. ในเขตจังหวัด ที่ 4 การพัฒนา

**โครงสร้างพื้นฐาน**

**1 ยุทธศาสตร์การพัฒนาด้านโครงสร้างพื้นฐาน**

* 1. แผนงานอุตสาหกรรมและการโยธา มีจำนวน 1 โครงการ

เพื่อประกอบการพิจารณา กระผมขอชี้แจ้งรายละเอียดแต่ละโครงการต่างๆ มี ดังนี้

**สะพาน**

1. โครงการก่อสร้างสะพานบ้านคลองเพรียง หมู่ที่ 3 งบประมาณ 2,400,000.00.- บาท

**บัญชีครุภัณฑ์**

แผนงานสาธารณสุข หมวดงบลงทุนค่าครุภัณฑ์ ประเภทครุภัณฑ์วิทยาศาสตร์หรือการแพทย์

1. เตียงเฟาว์เลอร์ ราคา 16,600.- บาท จำนวน 10 ตัว งบประมาณ 170,000.-บาท
2. รถเข็นชนิดนั่ง ราคา 7,500.-บาท จำนวน 10 คัน งบประมาณ 75,000.- บาท
3. ถังออกซิเจนพร้อมเกจ์แอโร่ ราคา 10,000.-บาท จำนวน 5 ชุด งบประมาณ 50,000.-บาท
4. เครื่อง Monitor (วัดออกซิเจน , วัดความดัน , วัดอุณหภูมิ , วัดชีพจร) ราคา 180,000.-บาท จำนวน 1 ชุด งบประมาณ180,000.-บาท
5. เปลตัก ราคา 6,500.-บาท จำนวน 1 ชุด งบประมาณ 6,500.-บาท
6. ถังออกซิเจน ราคา 6,500.-บาท จำนวน 1 ชุด งบประมาณ 6,500.-บาท

ตั้งงบประมาณตามร่างแผนพัฒนาท้องถิ่น (พ.ศ.2561 – 2565)เพิ่มเติม ครั้งที่ 1/2564 โดยตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2558

/และที่แก้ไข...

-4-

และแก้ไขเพิ่มเติมถึง (ฉบับที่ 3) พ.ศ.2561 เมื่อคณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ทั้งนี้แผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้ จึงมีความจำเป็นต้องขอมติจากสภา อบต.บางรูป เพื่อประกาศใช้แผนพัฒนาท้องถิ่นฯ เพิ่มเติม ต่อไป ครับ

นายเชาวลิต บุญแนบ ตามญัตติขออนุมัติเพิ่มเติมแผนพัฒนาท้องถิ่น (2561 – 2565)

ประธานสภาฯ ครั้งที่ 1/2564 มีสมาชิกสภาท่านใดจะอภิปรายเพิ่มเติมอีกหรือไม่ ขอเชิญนายวิสิทธิ์ บุญจันทร์ ส. อบต.ม.6 ครับ

นายวิสิทธิ์ บุญจันทร์ เรียนท่านประธานสภาที่เคารพ เพื่อนสมาชิกผู้ทรงเกียรติ กระผม

ส.อบต.ม.6 นายวิสิทธิ์ บุญจันทร์ ส.อบต.ม.6 การเพิ่มเติมแผนพัฒนาท้องถิ่น (2561 – 2565) ครั้งที่ 1/2564 เมื่อปีที่แล้วกระผมจำได้ว่าท่าน สจ. ในเขตพื้นที่ได้เข้าร่วมประชุมและเคยนำเสนอเข้าแผนพัฒนาท้องถิ่นแล้ว สำหรับงบลงทุนค่าครุภัณฑ์ ประเภทครุภัณฑ์วิทยาศาสตร์หรือการแพทย์ การจัดหาเตียงเฟาว์เลอร์ สำหรับผู้ป่วยติดเตียง ตั้งไว้ จำนวน 10 เตียง กระผมว่าตั้งมากเกินความจำเป็น ควรที่จะให้โรงพยาบาลส่งเสริมสุขภาพตำบล เป็นผู้รับผิดชอบ ถ้าองค์การบริหารส่วนตำบลจะจัดทำเองควรที่จะนำร่อง โดยการให้หมู่บ้านละ 1 เตียง น่าจะดีกว่า และควรที่จะสำรวจความต้องการก่อนทำข้อบัญญัติงบประมาณรายจ่าย พ.ศ.2565 สิ่งสำคัญที่สุดการเก็บรักษาและดูแลครุภัณฑ์วิทยาศาสตร์หรือการแพทย์เป็นเรื่องยาก ขอบคุณครับ

นายเชาวลิต บุญแนบ มีสมาชิกสภาท่านใดจะอภิปรายเพิ่มเติมอีกหรือไม่ ขอเชิญนาย

ประธานสภาฯ สมบูรณ์ ทับทิมเมือง ส.อบต.ม.3 ครับ

/นายสมบูรณ์...

-5-

นายสมบูรณ์ ทับทิมเมือง เรียนท่านประธานสภาที่เคารพ เพื่อนสมาชิกผู้ทรงเกียรติ

ส.อบต.ม.3 กระผมนายสมบูรณ์ ทับทิมเมือง ส.อบต.ม.3 กระผมเห็นด้วยกับท่าน

วิสิทธิ์ บุญจันทร์ และสิ่งสำคัญอีกหนึ่งอย่างคือ การช่วยเหลือผู้ป่วยในพื้นที่ตำบลบางรูป ควรที่จะเพิ่มครุภัณฑ์เครื่องพ่นหอบหืด รองรับผู้ป่วยที่มีอาการ ดังกล่าวด้วยครับ

นายเชาวลิต บุญแนบ มีสมาชิกสภาท่านใดจะอภิปรายเพิ่มเติมอีกหรือไม่ ขอเชิญนาย

ประธานสภาฯ สุพรชัย ใจสว่าง ส.อบต.ม.8 ครับ

นายสุพรชัย ใจสว่าง เรียนท่านประธานสภาที่เคารพ เพื่อนสมาชิกผู้ทรงเกียรติ

ส.อบต.ม.8 กระผมนายสุพรชัย ใจสว่าง ส.อบต.ม.8 การที่เสนอเพิ่มเติมแผนพัฒนาท้องถิ่น (2561 – 2565) ครั้งที่ 1/2564 การนำโครงการก่อสร้างสะพานคลองเพรียงหมู่ที่ 3 นำเข้าสู่แผนพัฒนาท้องถิ่น สะพานดังกล่าว กระผมก็ใช้เป็นทางผ่านอยู่เป็นประจำ ซึ่งสะพานทั้งแคบและชำรุดอย่างมาก และการจะจัดหาครุภัณฑ์ไม่จำเป็นต้องจัดหาทั้งหมดในครั้งเดียวกัน ไว้พิจารณาสำหรับการจัดทำข้อบัญญัติงบประมาณรายจ่าย ประจำปี พ.ศ.2565 ตามความเหมาะสม การที่สนับสนุนครุภัณฑ์ให้กับมูลนิธิสยามร่วมใจปู่อินทร์บางรูป เพื่อเข้ามาช่วยพี่น้องประชาชนในพื้นที่ตำบลบางรูป ครับ

นายเชาวลิต บุญแนบ มีสมาชิกสภาท่านใดจะอภิปรายเพิ่มเติมอีกหรือไม่ ขอเชิญนาย

ประธานสภาฯ สมโชค กามูณี ส.อบต.ม.3 ครับ

นายสมโชค กามูณี เรียนท่านประธานสภาที่เคารพ เพื่อนสมาชิกผู้ทรงเกียรติ กระผม

ส.อบต.ม.3 นายสมโชค กามูณี ส.อบต.ม.3 การจัดหาครุภัณฑ์วิทยาศาสตร์หรือการแพทย์ การจัดหาเตียงเฟาว์เลอร์ กระผมเห็นด้วยอย่างยิ่ง เพราะมีความจำเป็นสำหรับผู้ป่วยที่ต้องพักฟื้นหรือผู้ป่วยติดเตียงอยู่ที่บ้าน กรณีบางรายไม่มีเงินพอที่จะซื้อครุภัณฑ์เหล่านี้ได้ ครับ

/นายเชาวลิต...

-6-

นายเชาวลิต บุญแนบ ขอเชิญฝ่ายผู้บริหารอธิบายการเพิ่มเติมแผนพัฒนาท้องถิ่น

ประธานสภาฯ (2561 – 2565) ครั้งที่ 1/2564 งบลงทุนค่าครุภัณฑ์ ประเภทครุภัณฑ์วิทยาศาสตร์หรือการแพทย์ ครับ

นายธินกร เชื้อกูลชาติ เรียน ท่านประธานสภาฯ ที่เคารพ สมาชิกสภาผู้ทรงเกียรติ

นายก อบต.บางรูป กระผม นายธินกร เชื้อกูลชาติ ตำแหน่ง นายก อบต.บางรูป จากการตั้งครุภัณฑ์วิทยาศาสตร์หรือการแพทย์ เนื่องจากได้รับการประสานงานมาจากผู้ขอความช่วยเหลือ แต่ไม่สามารถช่วยเหลือได้เพราะไม่ได้มีการบรรจุไว้ในแผนพัฒนาท้องถิ่น ซึ่งมันมีความจำเป็นต่อประชาชนในพื้นที่ตำบลบางรูป จึงนำเรียนมาเพื่อพิจารณาขออนุมัติเพิ่มเติมแผนพัฒนาท้องถิ่น (2561 – 2565) ครั้งที่ 1/2564 ในครั้งนี้ ครับ

นายธีระศักดิ์ เจริญรูป เรียน ท่านประธานสภาฯ ที่เคารพ สมาชิกสภาผู้ทรงเกียรติ

รองนายก อบต.บางรูป กระผม นายธีระศักดิ์ เจริญรูป ตำแหน่ง รองนายก อบต.บางรูป ความต้องการครุภัณฑ์วิทยาศาสตร์หรือการแพทย์ ด้วยเหตุผลความต้องการของพี่น้องประชาชน และการบริหารจัดการในแต่ละหมู่บ้านเอาเท่าที่จำเป็นซึ่งไม่ต้องจัดซื้อทั้งหมด ครับ

นายเชาวลิต บุญแนบ ตามญัตติขอเพิ่มเติมแผนพัฒนาท้องถิ่น (2561 – 2565) ครั้งที่ ประธานสภาฯ 1/2564 มีสมาชิกสภาท่านใดจะอภิปรายเพิ่มเติมอีกหรือไม่ ถ้าไม่มี

กระผมขอมติที่ประชุม เรื่อง ญัตติขอเพิ่มเติมแผนพัฒนาท้องถิ่น (2561 – 2565) ครั้งที่ 1/2564 สมาชิกสภาท่านใดเห็นชอบกรุณายกมือขึ้น และสมาชิกสภาท่านใดไม่เห็นชอบกรุณายกมือขึ้น

**มติที่ประชุม** - มีมติเห็นชอบ ญัตติขออนุมัติเพิ่มเติมแผนพัฒนาท้องถิ่น (2561 – 2565) ครั้งที่ 1/2564 - ด้วยคะแนนเสียง ดังนี้

เห็นชอบ ๑4 เสียง

ไม่เห็นชอบ - เสียง

งดออกเสียง 1 เสียง

/3.2 ญัตติขอ...

-7-

**3.2. ญัตติขออนุมัติพิจารณาโครงการจ่ายเงินสะสม ครั้งที่ 3 ประจำปีงบประมาณ พ.ศ.2564 (จำนวน 1 โครงการ)**

นายเชาวลิต บุญแนบ ขอเชิญนายธินกร เชื้อกูลชาติ ตำแหน่ง นายกองค์การบริหาร

ประธานสภาฯ ส่วนตำบลบางรูป อธิบายรายละเอียดโครงการจ่ายเงินสะสม ครั้งที่ 3 ประจำปีงบประมาณ พ.ศ.2564 (จำนวน 1 โครงการ) ขอเชิญครับ

นายธินกร เชื้อกูลชาติ เรียน ท่านประธานสภาฯ ที่เคารพ สมาชิกสภาผู้ทรงเกียรติ

นายก อบต.บางรูป กระผม นายธินกร เชื้อกูลชาติ ตำแหน่ง นายก อบต.บางรูป กระผมขอ

เสนอญัตติโครงการจ่ายเงินสะสม ประจำปีงบประมาณ พ.ศ.2564

คำแถลงงบประมาณประกอบการจ่ายเงินสะสม ครั้งที่ 3 ประจำปีงบประมาณ พ.ศ.2564 ตามที่สมาชิกสภาองค์การบริหารส่วนตำบล บางรูป ได้พิจารณาอนุมัติงบประมาณ ตามข้อบัญญัติงบประมาณรายจ่ายประจำปีงบประมาณ พ.ศ. 2564 ไปแล้ว นั้น

กระผมจึงขอแถลงให้สมาชิกสภาองค์การบริหารส่วนตำบลทราบว่า องค์การบริหารส่วนตำบลบางรูป ได้ดำเนินการใช้จ่ายเงินงบประมาณเป็นไปโดยประหยัด รอบคอบและเป็นไปตามแผนการงบประมาณที่ตั้งไว้คุ้มค่าเงินในการบริหารงบประมาณ ประหยัด และก่อเกิดประสิทธิภาพ ประสิทธิผลมากที่สุดนั้น เพื่อพัฒนาท้องถิ่น ให้เจริญก้าวหน้าและประโยชน์สูงสุดแก่ประชาชน

บัดนี้ ผู้อำนวยการกองคลัง ได้รายงานสถานะการเงินการคลัง ที่สามารถจ่ายเงินงบประมาณรายจ่ายประจำปีงบประมาณ พ.ศ. 2564 รายจ่ายจำแนกตามแผนงานแต่ละด้าน แต่ละแผนงาน แต่ละงาน แต่ละหมวด และแต่ละประเภท ซึ่งตั้งจ่ายจากเงินรายได้และเงินอุดหนุนทั่วไปประจำปีงบประมาณ พ.ศ. 2564 รายจ่ายประจำที่ตั้งไว้ไม่พอจ่ายและมีความจำเป็นที่ต้องใช้โครงการบริหารงาน อบต. อื่นๆที่จำเป็น จึงอาศัยระเบียบกระทรวงมหาดไทยว่าด้วยการรับเงิน การเบิกจ่ายเงิน

/การฝากเงิน...

-8-

การฝากเงิน การเก็บรักษาเงิน และการตรวจเงิน ขององค์กรปกครองท้องถิ่น พ.ศ. 2547 และที่แก้ไขเพิ่มเติม จนถึง ฉบับที่ 4 พ.ศ. 2561 ข้อ 89 เรื่อง การจ่ายเงินสะสม สามารถจ่ายเงินสะสมเมื่อได้รับอนุมัติจากสภาท้องถิ่น จ่ายเงินสะสมในครั้งนี้ จำนวนทั้งสิ้น 490,000.-บาท

ประกอบ อบต.บางรูปมีงบประมาณเงินสะสมอยู่เพียงพอ ดังนี้

เงินสะสมคงเหลือ ณ วันที่ 30 กันยายน 2563 ที่สามารถนำไปใช้ได้ จำนวน 21,520,412.65.-บาท

เงินสะสมสำรองจ่ายด้านบุคลากรไม่น้อยกว่า 3 เดือน จำนวน 3,900,000.00.- บาท

เงินสะสมกันไว้อีกร้อยละสิบของงบประมาณรายจ่ายประจำปี จำนวน 5,039,000.00.- บาท

คงเหลือเงินสะสมสามารถใช้ได้ตามข้อ 89 (1)จำนวน 577,412.65.-บาท

ดังนั้น จึงขอจ่ายเงินสะสม ครั้งที่ 3 ประจำปีงบประมาณ พ.ศ.2564 จำนวน 490,000.- บาท

โดยที่สภาองค์การบริหารส่วนตำบลบางรูป ได้อนุมัติให้จ่ายตามข้อบัญญัติงบประมาณรายจ่ายประจำปี พ.ศ. 2564 แต่ไม่เพียงพอแก่การที่จะต้องจ่ายและมีความจำเป็นที่จะต้องจ่ายนอกเหนือจากที่ได้กำหนดไว้ในข้อบัญญัติงบประมาณรายจ่ายประจำปี พ.ศ. 2564 ฉะนั้นอาศัยระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองท้องถิ่น พ.ศ. 2547 และที่แก้ไขเพิ่มเติม จนถึง ฉบับที่ 4 พ.ศ. 2561 และข้อ 89 ให้สภาองค์การบริหารส่วนตำบลพิจารณาอนุมัติในการจ่ายเงินสะสมโดยมิต้องทำเป็นข้อบัญญัติงบประมาณรายจ่ายดังนี้

เงินจ่ายเงินสะสมจำนวน 490,000.- บาท แยกเป็น

**ก.ด้านบริการชุมชนและสังคม**

1. แผนงานเคหะและชุมชน ยอดรวม 490,000.- บาท

/สาระสำคัญ...

-9-

สาระสำคัญการจ่ายเงินสะสมให้ถือปฏิบัติตามระเบียบคำสั่งของกระทรวงมหาดไทยโดยเคร่งครัดถูกต้องแล้วด้วยความระมัดระวัง ประหยัดและรอบคอบและให้นายกองค์การบริหารส่วนตำบล ปฏิบัติการเบิกจ่ายเงินที่ได้รับอนุมัติให้เป็นไปตามระเบียบการเบิกจ่ายเงินขององค์การบริหารส่วนตำบล จึงขอเสนอโครงการจ่ายเงินสะสม ครั้งที่ 3/2564 ดังนี้

**1 โครงการเคลื่อนย้ายระบบประปาหมู่บ้าน พร้อมติดตั้งและขยายเขตตำบลบางรูป (ปรากฏในแผนพัฒนาท้องถิ่น ปี 2561 – 2565 หน้า 59 ข้อ 53 , หน้า 60 ข้อ 57 , หน้า 61 ข้อ 59, หน้า 64 ข้อ 71) งบประมาณ 490,000.- บาท**

**คำชี้แจง** โดยทำการก่อสร้างฐาน เคลื่อนย้ายถังระบบประปานครหลวงพร้อมติดตั้งและขยายเขต หมู่ที่ 4 และทำการก่อสร้างฐานระบบประปานครหลวง หมู่ที่ 4 ขนาดกว้าง 8.50 เมตร ยาว 8.50 เมตร รายละเอียดตามแบบแปลนประปานครหลวง ทำการเคลื่อนย้ายระบบประปานครหลวง บ้านควนพุน หมู่ที่ 4 มาติดตั้งบริเวณบ้านควนล้อน หมู่ที่ 4 พร้อมทำการปรับปรุงซ่อมแซมส่วนที่ชำรุดเสียหายให้กลับคืน สู่สภาพเดิม ติดตั้งระบบให้ใช้งานได้ตามปกติ ขยายเขตประปาโดยการ วางท่อ PVC ขนาด 3 นิ้ว 8.5 มิลลิเมตร ระยะทาง 300 เมตร และ วางท่อ PVC ขนาด 2 นิ้ว 8.2 มิลลิเมตร ระยะทาง 300 เมตร ขยายเขตไฟฟ้าเพื่อติดตั้งบริเวณถังประปานครหลวง รายละเอียดตามแบบรูปองค์การบริหารส่วนตำบลบางรูปกำหนด พร้อมติดตั้งป้ายโครงการ

การเสนอโครงการรายละเอียดตามเอกสารที่ส่งให้แล้วนั้น กระผมขออธิบายต่อสภาว่า การจัดทำโครงการเกี่ยวกับงานประปา ซึ่งยังมีปัญหาต่อเนื่องในช่วงฤดูแล้ง ต้องมีการปิดการใช้น้ำประปาตามระยะเวลาที่กำหนดในแต่ละสายการใช้น้ำประปาดังกล่าว ทำให้ประชาชนในพื้นที่ หมู่ที่ 4 ได้รับความเดือดร้อนในช่วงหน้าแล้งมาตลอด

กระผมขอนำเสนอต่อที่ประชุมสภาองค์การบริหารส่วนตำบล บางรูป เพื่อพิจารณาในการประชุมสภาครั้งนี้

/นายเชาวลิต...

-10-

นายเชาวลิต บุญแนบ ตามญัตติขออนุมัติพิจารณาโครงการจ่ายเงินสะสม ครั้งที่ 3

ประธานสภาฯ ประจำปีงบประมาณ พ.ศ.2564 (จำนวน 1 โครงการ)มีสมาชิกสภาท่านใดจะอภิปรายเพิ่มเติมอีกหรือไม่ ขอเชิญนายวิชัยพร ชำนาญกิจ ส. อบต.ม.4 ครับ

นายวิชัยพร ชำนาญกิจ เรียนท่านประธานสภาที่เคารพ เพื่อนสมาชิกผู้ทรงเกียรติ

ส.อบต.ม.4 กระผมนายวิชัยพร ชำนาญกิจ ส.อบต.ม.4 การปฏิบัติงานในตำแหน่งสมาชิกสภาในระยะเวลา 8 ปี การแก้ไขปัญหาเรื่องระบบน้ำประปายังเป็นปัญหาที่มีมาตลอด การติดตั้งระบบประปาในซอยโบสถ์คริสต์ที่จะดำเนินการหลังจากอนุมัติโครงการจ่ายเงินสะสมดังกล่าว ถ้าได้มีการแก้ไขก็จะหมดปัญหาเรื่องระบบน้ำประปาในพื้นที่ หมู่ที่ 4 ครับ

นายเชาวลิต บุญแนบ ตามญัตติขออนุมัติพิจารณาโครงการจ่ายเงินสะสม ครั้งที่ 3

ประธานสภาฯ ประจำปีงบประมาณ พ.ศ.2564 (จำนวน 1 โครงการ)มีสมาชิกสภาท่านใดจะอภิปรายเพิ่มเติมอีกหรือไม่ ขอเชิญนายสุพรชัย ใจสว่าง ส.อบต.ม.8 ครับ

นายสุพรชัย ใจสว่าง เรียนท่านประธานสภาที่เคารพ เพื่อนสมาชิกผู้ทรงเกียรติ

ส.อบต.ม.8 กระผมนายสุพรชัย ใจสว่าง ส.อบต.ม.8 กรณีการมีขอย้ายถังประปาของ หมู่ที่ 4 เมื่อดำเนินการย้ายเสร็จสิ้นแล้วหวังว่าคงจะมีน้ำเพียงพอแก่การให้บริการแก่พี่น้องประชาชนในพื้นที่ดังกล่าว ขอบคุณครับ

นายเชาวลิต บุญแนบ ขอเชิญฝ่ายผู้บริหารอธิบายเพิ่มเติมกรณีการขออนุมัติพิจารณา

ประธานสภาฯ โครงการจ่ายเงินสะสม ครั้งที่ 3 ประจำปีงบประมาณ พ.ศ.2564 (จำนวน 1 โครงการ)ครับ

นายธีระศักดิ์ เจริญรูป เรียน ท่านประธานสภาฯ ที่เคารพ สมาชิกสภาผู้ทรงเกียรติ

รองนายก อบต.บางรูป กระผม นายธีระศักดิ์ เจริญรูป ตำแหน่ง รองนายก อบต.บางรูป โครงการเคลื่อนย้ายระบบประปาหมู่บ้าน พร้อมติดตั้งและขยายเขตตำบลบางรูป ปัญหาที่พบเจอมาตลอดในทุกหมู่บ้าน โดยเฉพาะเรื่องน้ำใต้ดินต่อไปจะมีปัญหาเรื่องดังกล่าวอีกหรือไม่ ครับ

/นายธินกร...

-11-

นายธินกร เชื้อกูลชาติ เรียน ท่านประธานสภาฯ ที่เคารพ สมาชิกสภาผู้ทรงเกียรติ

นายก อบต.บางรูป กระผม นายธินกร เชื้อกูลชาติ ตำแหน่ง นายก อบต.บางรูป การเกิดปัญหาน้ำประปา ต้องขออธิบายว่าน้ำในบ่อบาดาลส่วนใหญ่แล้วไม่แห้ง แต่ผู้ประกอบการเจาะน้ำประปาไม่ค่อยเจาะถึงชั้นหิน ครับ

นายเชาวลิต บุญแนบ ตามญัตติขออนุมัติพิจารณาโครงการจ่ายเงินสะสม ครั้งที่ 3 ประธานสภาฯ ประจำปีงบประมาณ พ.ศ.2564 (จำนวน 1 โครงการ) มีสมาชิกสภาท่าน

ใดจะอภิปรายเพิ่มเติมอีกหรือไม่ ถ้าไม่มี กระผมขอมติที่ประชุม เรื่องพิจารณาโครงการจ่ายเงินสะสมครั้งที่ 3 สมาชิกสภาท่านใดเห็นชอบกรุณายกมือขึ้น และสมาชิกสภาท่านใดไม่เห็นชอบกรุณายกมือขึ้น

**มติที่ประชุม** - มีมติเห็นชอบ ญัตติขออนุมัติพิจารณาโครงการจ่ายเงินสะสม ครั้งที่ 3 ประจำปีงบประมาณ พ.ศ.2564 (จำนวน 1 โครงการ) - ด้วยคะแนนเสียง ดังนี้

เห็นชอบ ๑3 เสียง

ไม่เห็นชอบ - เสียง

งดออกเสียง 2 เสียง

**3.3 ญัตติขอพิจารณาร่างข้อบัญญัติองค์การบริหารส่วนตำบล บางรูป เรื่อง ตลาด พ.ศ.2564**

นายเชาวลิต บุญแนบ ขอเชิญนายธินกร เชื้อกูลชาติ ตำแหน่ง นายกองค์การบริหาร

ประธานสภาฯ ส่วนตำบลบางรูป อธิบายรายละเอียดร่างข้อบัญญัติองค์การบริหารส่วนตำบลบางรูป เรื่อง ตลาด พ.ศ.2564ขอเชิญครับ

นายธินกร เชื้อกูลชาติ เรียน ท่านประธานสภาฯ ที่เคารพ สมาชิกสภาผู้ทรงเกียรติ

นายก อบต.บางรูป กระผม นายธินกร เชื้อกูลชาติ ตำแหน่ง นายก อบต.บางรูป ขอให้สมาชิกสภา อบต.บางรูป พิจารณาจากรายละเอียดเอกสารที่ส่งให้ทุกท่าน และขอเชิญนางสาวอัจฉริยา น้ำรอบ ตำแหน่ง นิติกร อธิบายรายละเอียด ในญัตติดังกล่าว ด้วยครับ

/นางสาว...

-12-

นางสาวอัจฉริยา น้ำรอบ เรียน ท่านประธานสภาฯ ที่เคารพ สมาชิกสภาผู้ทรงเกียรติ และ

นิติกร นายก อบต.บางรูป ดิฉัน นางสาวอัจฉริยา น้ำรอบ ตำแหน่ง นิติกรปฏิบัติการ ขอเสนอญัตติเพื่อให้สภาฯ พิจารณาร่างข้อบัญญัติองค์การบริหารส่วนตำบลบางรูป เรื่อง ตลาด พ.ศ. 2564 เพื่อประโยชน์ในการกำกับดูแลตลาดและการขายของในตลาดภายในเขตองค์การบริหารส่วนตำบลบางรูป ซึ่งพระราชบัญญัติการสาธารณสุข พ.ศ. 2535 ให้กระทำโดยตราเป็นข้อบัญญัติ ทั้งนี้ โดยความเห็นชอบของสภาองค์การบริหารส่วนตำบลบางรูปและนายอำเภอทุ่งใหญ่ หากข้อบัญญัติฉบับนี้ผ่านความเห็นชอบดังกล่าวข้างต้นแล้ว ให้ใช้บังคับในเขตองค์การบริหารส่วนตำบลบางรูปตั้งแต่วันถัดจากวันประกาศในราชกิจจานุเบกษา

ตามร่างข้อบัญญัติฯ เจ้าพนักงานท้องถิ่น หมายความว่า นายกองค์การบริหารส่วนตำบลบางรูป และลักษณะของตลาดแบ่งออกเป็น 2 ประเภท ดังนี้

1. ตลาดประเภทที่ 1 ได้แก่ ตลาดที่มีโครงสร้างอาคาร
2. ตลาดประเภทที่ 2 ได้แก่ ตลาดที่ไม่มีโครงสร้างอาคาร

ร่างข้อบัญญัติฯ ได้กำหนดหลักเกณฑ์และสุขลักษณะตามเอกสาร ทั้งนี้ผู้ใดประสงค์จะจัดตั้งตลาดจะต้องยื่นคำขอรับใบอนุญาตตามแบบ ตล.1 ใบอนุญาตจัดตั้งตลาดมีอายุ 1 ปี โดยผู้ขอรับใบอนุญาตต้องปฏิบัติตามหลักเกณฑ์ วิธีการและเงื่อนไขที่กำหนด ส่วนอัตราค่าธรรมเนียมท้ายร่างข้อบัญญัติขึ้นอยู่กับประเภทกิจการ และขนาดพื้นที่ ได้แก่

1) พื้นที่ไม่เกิน 500 ตร.ม. อัตราค่าธรรมเนียม 500 บาทต่อปี

2) พื้นที่ตั้งแต่ 500 ตร.ม. แต่ไม่เกิน 1,000 ตร.ม. อัตราค่าธรรมเนียม 1,000 บาทต่อปี

3)พื้นที่ตั้งแต่ 1,000 ตร.ม. ขึ้นไป อัตราค่าธรรมเนียม 1,500 บาทต่อปี

นายเชาวลิต บุญแนบ ตามญัตติขอพิจารณาร่างข้อบัญญัติองค์การบริหารส่วน

ประธานสภาฯ ตำบลบางรูป เรื่อง ตลาด พ.ศ.2564 มีสมาชิกสภาท่านใดจะอภิปรายเพิ่มเติมอีกหรือไม่ ขอเชิญนายสมโชค กามูณี ส.อบต.ม.3 ครับ

/นายสมโชค...

-13-

นายสมโชค กามูณี เรียนท่านประธานสภาที่เคารพ เพื่อนสมาชิกผู้ทรงเกียรติ

ส.อบต.ม.3 กระผมนายสมโชค กามูณี ส.อบต.ม.3 จากการดูรายละเอียดร่างข้อบัญญัติองค์การบริหารส่วนตำบลบางรูป เรื่องตลาด พ.ศ.2564 มีรายละเอียดเนื้อหามากเกินไป ซึ่งตลาดในตำบลบางรูปเป็นตลาดเล็กๆ ปัญหาส่วนใหญ่เกิดจากการทิ้งขยะ เช่น ตลาดนัดบางรูปมีการนำขยะไปทิ้งริมคลอง ควรที่จะหารือในเรื่องดังกล่าว ในการทิ้งขยะให้ถูกวิธีและเรื่องกลิ่นที่ส่งผลกระทบต่อชุมชน ด้วยครับ

นายเชาวลิต บุญแนบ ตามญัตติขอพิจารณาร่างข้อบัญญัติองค์การบริหารส่วน

ประธานสภา ตำบลบางรูป เรื่อง ตลาด พ.ศ.2564 มีสมาชิกสภาท่านใดจะอภิปรายเพิ่มเติมอีกหรือไม่ ขอเชิญนายสุพรชัย ใจสว่าง ส.อบต.ม.8 ครับ

นายสุพรชัย ใจสว่าง เรียนท่านประธานสภาที่เคารพ เพื่อนสมาชิกผู้ทรงเกียรติ

ส.อบต.ม.8 กระผมนายสุพรชัย ใจสว่าง ส.อบต.ม.8 จากรายละเอียดข้อบัญญัติ เรื่องตลาด กระผมคิดว่าผู้ประกอบการไม่สามารถทำได้ทุกข้อ โดยเฉพาะตลาดนัดในตำบลบางรูปปกติจะมีบางผู้ประกอบการปูสาดขายบนพื้น ซึ่งเกรงว่าผู้ประกอบการไม่สามารถทำได้ ควรที่จะเรียก ผู้ประกอบการมาหารือ และทำข้อตกลงว่าจะดำเนินการอย่างไรได้บ้าง ครับ

นายเชาวลิต บุญแนบ ตามญัตติขอพิจารณาร่างข้อบัญญัติองค์การบริหารส่วนประธานสภา ตำบลบางรูป เรื่อง ตลาด พ.ศ.2564 มีสมาชิกสภาท่านใดจะอภิปราย

เพิ่มเติมอีกหรือไม่ ถ้าไม่มี กระผมขอมติที่ประชุม เรื่องร่างข้อบัญญัติองค์การบริหารส่วนตำบลบางรูป เรื่อง ตลาด พ.ศ.2564 สมาชิกสภาท่านใดเห็นชอบกรุณายกมือขึ้น และสมาชิกสภาท่านใดไม่เห็นชอบกรุณายกมือขึ้น

**มติที่ประชุม** - มีมติเห็นชอบ ญัตติขอขอพิจารณาร่างข้อบัญญัติองค์การบริหารส่วนตำบลบางรูป เรื่อง ตลาด พ.ศ.2564 - ด้วยคะแนนเสียง ดังนี้

เห็นชอบ ๑0 เสียง

ไม่เห็นชอบ - เสียง

งดออกเสียง 5 เสียง

/ระเบียบวาระ...

-14-

**ระเบียบวาระที่ 4 เรื่องอื่นๆ**

นายเชาวลิต บุญแนบ มีสมาชิกสภาท่านใดเสนอเรื่องอื่นๆเพิ่มเติมอีกหรือไม่ ถ้ามี

ประธานสภาฯ ขอเชิญอภิปรายในเรื่องอื่น ๆ ได้ครับ

นายธินกร เชื้อกูลชาติ เรียน ท่านประธานสภาฯ ที่เคารพ สมาชิกสภาผู้ทรงเกียรติ

นายก อบต.บางรูป กระผม นายธินกร เชื้อกูลชาติ ตำแหน่ง นาย อบต.บางรูป เรื่อง การเขียนคำร้องแจ้งถนนชำรุดเสียหาย กรณีที่สมาชิกสภาเขียนคำร้องแทนประชาชนที่เดือดร้อน สามารถแจ้งความประสงค์ได้ เพราะการซ่อมแซมถนนชำรุดมีอยู่ในแผนพัฒนาท้องถิ่นอยู่แล้ว สำหรับเอกสารประกอบที่ถนนชำรุดเสียหายต้องแนบภาพถ่ายอย่างน้อย 3 รูป ถ้ากรณีไม่มีอยู่ในแผนพัฒนาท้องถิ่น ต้องเสนอรายชื่อผู้ใช้ถนนเส้นนั้น พร้อมรูปถ่ายถนน สำเนาบัตรประจำตัวประชาชน และสำเนาทะเบียนบ้าน อย่างน้อย 3 ราย

ขึ้นไป เมื่อมีการซ่อมแซมถนนให้สมาชิกสภากรุณาถ่ายภาพก่อนเข้าดำเนินการ ขณะดำเนินการ และหลังดำเนินการ ของถนนที่ซ่อมแซมดังกล่าวด้วย ขอบคุณครับ

นายเชาวลิต บุญแนบ มีสมาชิกสภาท่านใดเสนอเรื่องอื่นๆเพิ่มเติมอีกหรือไม่ ถ้าไม่มี

ประธานสภาฯ กระผมขอขอบคุณสมาชิกสภาทุกท่านที่เข้าร่วมประชุมโดยตลอด และขอให้ท่านเดินทางกลับบ้านโดยปลอดภัย ผมขอปิดการประชุมสมัยสามัญ สมัยที่สอง (ครั้งที่ 1/๒๕๖4)

**ปิดการประชุมเวลา ๑6.35 น.**

ลงชื่อ..........................................

(นายสุเมธ ยอดทอง)

เลขานุการสภาองค์การบริหารส่วนตำบลบางรูป

ผู้จดรายงานประชุม

/ลงชื่อ...

-15-

ลงชื่อ......................................

(นายเชาวลิต บุญแนบ)

ประธานสภาองค์การบริหารส่วนตำบลบางรูป

ผู้รับรองรายงานประชุม

ลงชื่อ..........................................

(นายสมโชค กามูณี)

ผู้ตรวจรายงานประชุมคนที่หนึ่ง

ลงชื่อ.........................................

(นายวิสิทธิ์ บุญจันทร์)

ผู้ตรวจรายงานประชุมคนที่สอง

ลงชื่อ.........................................

(นายสวิง พงศ์สว่าง)

ผู้ตรวจรายงานประชุมคนที่สาม